**«Ақбота» II-кіші тобының ұйымдастырылған оқу қызметінің технологиялық картасы**

**Күні: 26.10.2020 ж.**

**Білім беру салалары:** «Әлеумет»

**Бөлімдері:** Экология

**Тақырыбы: «**Бөлме өсімдіктері»

**Мақсаты:** 1. Балалардың табиғат бұрышындағы бөлме өсімдіктері туралы білімдерін толықтыру;

 2. Қазтамақ пен фикус гүлі туралы айтып, оларды бір - бірінен ажырата білуге, тани білуге үйрету және күту ерекшеліктерімен таныстыру;

 3. Бөлме өсімдіктерін қалай күту керектігін іс жүзінде көрсету арқылы еңбекқорлыққа баулу

**Сөздік жұмыс:** Өсімдіктер-растения, жапырақтар-листья, сабақ-стебель

**Қажетті құрал-жабдықтар**: Бөлме өсімдіктерін күтуге қажетті заттар (сүрткіш, су құйғыш, су құятын ыдыс, алжапқыш)

|  |  |  |
| --- | --- | --- |
|  **Әрекет** **кезеңдері** |  **Тәрбиешінің іс-әрекеті** | **Балалардың іс-әрекеті** |
| **Мотивациялық қозғаушы** |  Тәрбиеші балалардың назарын топтағы бөлме гүлдеріне аударады.- Мыналар нелер?- Гүлдер не ішінде өсіп тұр?- Мұндай гүлдерді қайда өсіреміз?- Дұрыс, бұл гүлдер бөлмеде өседі.Сондықтан оларды бөлме өсімдіктері деп атайды. Бөлме өсімдіктері ауаны тазартады. |  Тәрбиешінің сұрақтарына жауап береді.- Гүлдер.- Құмыра ішінде өсіп тұр.- Үйде, топта өседі. |
| **Іздену -ұйымдастырушылық** | **Білімді өзектендіру.**- Қазір мен бір өсімдікті сипаттаймын, ал сендер қандай өсімдік екенін табыңдар.- Жапырақтары сопақша, үлкен, түсі қою жасыл. Бұл қай өсімдік? (Фикус гүлін көрсетеді).- Бүгін сендерді жаңа бөлме өсімдігі-хош иісті қазтамақпен таныстырамын. Қазтамақтың сабағы жасыл, шырынды, сабағының бойымен хош иіс беретін жапырақтары өседі.Оның гүл шоғырлары хош иісті және әртүрлі түсті болады, бірақ көбіне қызыл гүлі бар қазтамақтар көп кездеседі.**Сөздік жұмыс.****Тыныс алу жаттығуы:** «Гүлдердің хош иісі».- Қазтамақтың хош иісін сезіну үшін терең тыныс алайық.- Қазтамақ-дәрілік өсімдік. Одан дәрілік майлар жасалады. Хош иісі бөлмеге ұсақ шіркейлерді келтірмейді.- Балалар, қазтамақтың фикустан айырмашылығын қарастырайық.- Фикус қандай күтімді қажет етеді?Жапырақтарындағы шаңды немен сүртеді?- Не үшін жапырақтардағы шаңды сүртеміз?- Өсімдіктерді қалай суару керектігін көрсетіңдерші.- Су құйғыштың тұмсығын гүл ыдысының шетіне салып, суды шашыратпай суару керек. Бөлме өсімдіктерін қалай күтіп-баптау керектігін түсіндіреді.**Сергіту сәті:** Біз гүлдерше өсеміз, Жапырағы дайқалған. Сабақтары салалы, Жел күшімен шайқалған. | Айтылған сипаттама бойынша фикусты табады.Мұқият тыңдайды.Қайталайды.Қазтамақ гүлінің иісін иіскеп, тыныс алу жаттығуларын орындайды.Қазтамақ пен фикусты салыстырады. Сабағы мен жапырақтары әртүрлі екенін айтады.- Фикус гүлінің жапырақтарын сулы шүберекпен сүртеді.Қазтамақ пен фикусты күту жолдарын айтады.Сергіту жаттығуын орындайды. |
| **Рефлексивті түзеуші** | Сұрақ-жауап әдісі арқылы оқу қызметінде алған білімдері қорытындыланады. | Сұрақтарға жауап береді. Бір-бірінің жауаптарын тыңдайды. |

**Күтілетін нәтиже:**

**Білуі немесе хабардар болуы:** Бөлме өсімдіктерін бір-бірінен ажырата білуге арналған тапсырмаларды

**Қалыптасқан әдет:** Табиғат бұрышындағы бөлме өсімдіктері туралы мәліметтерді

**Істей білуі:** Бөлме өсімдіктерін күту білу дағдыларын іс жүзінде

**Тәрбиеші:** Мухитова З. С.

**Тексерген: \_\_\_\_\_\_\_**

**Ескерту:**